Humphrey die seekoei byt eienaar doodMarius Els saam met sy seekoeibul, Humphrey. Foto: Facebook Volgens berigte is Els (40), ŉ majoor in die weermag, deur Humphrey aangeval en doodgebyt op sy plaas naby Viljoenskroon. Hy is glo die water ingesleep en doodgemaak. Humphrey is glo kort hierna doodgeskiet. Els het die afgelope paar jaar opslae gemaak na plaaslike en oorsese koerante berig het van die besonderse band tussen hom en Humphrey. Els het Humphrey sowat vier jaar terug begin versorg nadat hy as kalfie tydens ŉ vloed gered is. Vroeër vanjaar moes ŉ oupa en sy kleinseun uit ŉ boom gered word nadat Humphrey hulle glo gejaag het en hulle in die boom moes wegkruip. Els het Humphrey egter met ŉ appel weggelok en hulle is uit die boom gered. Els word oorleef deur sy vrou. Die video is deur die gebruiker barcroftmedia op Youtube gelaai: